ของฝากขึ้นชื่อจากอยุธยาที่เราจะเคยเห็นวางขายอยู่ริมถนนในต่างจังหวัด หรือใครอาจจะเคยซื้อกินที่อยุธยาต้นตำรับ จนผมเองก็ไม่รู้แล้วว่าเจ้าไหนอร่อย และโรตีสายไหมที่มันอร่อยๆ เป็นยังไง จำได้แต่ตอนเด็กๆ มีคนขี่มอเตอร์ไซค์มาขายให้เราเล่นเกมหยอดเหรียญ ร้านนี้เป็น 1 ในร้านที่ได้รับคำแนะนำจากอิลิทเจ้าของพื้นที่น้อง Wachi นั่นเอง เป็นอีกร้านทางเลือกหากไม่ชอบความวุ่นวาย และมีรางวัลการันตี ร้านนั้นอยู่ตรงไหน ให้แผนที่นำทางเลยจ้า เห็นว่าอยู่ตรงข้ามศูนย์ฮอนด้าเป็นบ้านไม้เก่า สังเกตดีๆ ก็จะพบครับ

     ทางร้านจะมีสายไหมขายอยู่ 2 ราคาเท่านั้นครับ ครึ่งโล 40 บาท 1 กิโล 80 บาท วันนี้ซื้อกลับไปเป็นชุดใหญ่พร้อมกับสอบถามเส้นทาง คุณป้าน่ารัก พูดจาดีมากๆ ครับ ตอนแรกซื้อกลับไปคิดว่าแปบเดียวคงหมด แต่ที่ไหนได้เยอะมากๆ ครับ ทานไม่หมดจริงๆ ด้านรสชาติทุกคนออกปากเป็นเสียงเดียวกันว่าอร่อย แป้งนุ่ม ไส้ไม่หวานมากครับ 

     ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (1,159)